钦定古今图书集成/理学汇编/文学典/第184卷 > 《陈皇后因赋复宠赋》黄滔
## 钦定古今图书集成/理学汇编/文学典/第184卷 > 《陈皇后因赋复宠赋》黄滔

“陈皇后一锁长门，萧条渥恩。欲写退宫之永恨，因求
体物之嘉言。蜀郡才高，述遗芳于桃李；汉皇心感，归
旧职于𬞟蘩。想夫迹堕城南，宠移天顾。难期献茧于
春昼，不忍解簪于日暮。琼楼寂寂，空高于明月秋风；
瑶草萋萋，莫辗于金舆玉辂。于此蓄愤，夫何释情？犀
浦有多才之著，上林推独步之名。沽酒而居，每乐当”
垆之事；量金以至，爰流掷地之声。于是摛妍词貌，浓黛侔锦，字陈绮态，郁芬馥于茝席，悄丁当于珠珮。鹊
巢入构，翻成别鹤之悲；马首虚瞻，不识牵牛之会。振
动文苑，旋彰国朝。既切采蘼于藻丽，遂牵连理于桃
夭。一旦恻圣，鉴，锡嘉昭。已无为雨之期，空悬梦寐；终
自凌云之制，能致烟霄。莫不倾北园，骇南国。丝萝而
昨日靡托，珠翠而今朝改色。玉台有恨，舞鸾之影孤
来；金阙无恩，吐凤之才双得。设使幸望，颙若，含情默
然擢发同论于汉殿，挥毫莫购于巴川。则此日前鱼，
定作小鳞而赴海；宁令破镜，却成圆月以升天。懿夫
掞天之手虽奇，丽水之珍可博。苟非兹赋之赞咏，奚
救当时之黜削。方今“妃后悉承欢”，不是后贤无此作。